梁州第七
李好古 (Yuan)
你看那缥渺间十洲三岛。微茫处阆苑蓬莱。望黄河一股儿浑流派。高冲九曜。远映三台。上连银汉。下接黄埃。势汪洋无岸无涯。出许多异宝奇哉。看看看波涛涌光隐隐无价珠玑。是是是草木长香喷喷长生药材。有有有蛟龙偃郁沈沈精怪灵胎。常则是云昏。气霭。碧油油隔断红尘界。恍疑在九天外。平吞了八九区云梦泽。问甚么翠岛苍崖。